b'\n_START_ARTICLE_\nJo\xc5\xbeef Muhovi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1977 je diplomiral na Akademiji za likovno umetnost in oblikovanje v Ljubljani ter 1980 kon\xc4\x8dal specialko iz slikarstva pri Janezu Berniku in 1981 iz grafike pri Bogdanu Bor\xc4\x8di\xc4\x8du, vzporedno je na Filozofski fakulteti v Ljubljani \xc5\xa1tudiral filozofijo ter leta 1981 magistriral in 1986 doktoriral. V letih 1993\xe2\x88\x921996 je kot \xc5\xa1tipendist Humboltove ustanove gostoval na nem\xc5\xa1kih univerzah v Magdeburgu in Berlinu. Na Akademiji za likovno umetnost in oblikovanje v Ljubljani od 1998 kot redni profesor predava likovno teorijo.   Izdal je temeljno likovnoteoretsko delo pri nas, obse\xc5\xbeni Leksikon likovne teorije (2015) s skoraj 900 stranmi, pa tudi likovnoteoretski priro\xc4\x8dnik Vidno in nevidno\xc2\xa0: uvod v formalno likovno analizo\xc2\xa0: teorija, primeri, metode (2018). _NEWLINE_2017 je bil izvoljen za izrednega \xc4\x8dlana SAZU v razredu za umetnosti.'